钦定古今图书集成/明伦汇编/官常典/第632卷 > 张轨
## 钦定古今图书集成/明伦汇编/官常典/第632卷 > 张轨

按《晋书》本传，“轨字士彦，安定乌氏人。永宁初，为凉州
刺史。征九郡胄子五百人，立学校，春秋行乡射礼。永
兴中，晋昌张越谶言阴图代轨。武威太守张琠遣子
坦驰诣京，表曰：‘刺史之莅臣州，若慈母之于赤子；百
姓之爱臣轨，若旱苗之得膏雨。伏闻信惑流言，当有
迁代，民情嗷嗷，如失父母’。帝览之，优诏劳轨，依所奏。”